作者：陈著
词牌/韵律：沁园春

paragraphs: 小枕屏儿，面儿素净，吾自爱之。
向春晴欲晓，低斜半展，夜寒如水，屈曲深围。
消得题诗，不须作画，潇洒风流未易涯。
人间世，但此身安处，是十分奇。
笑他富贵家儿。
这长物何为著意□。
便绮罗六扇，何如玉洁，丹青万状，都是钱痴。
假托伊来，遮阑便了，免得惊风侵梦时。
何须泥，要物常随我，不物之随。